Viborger Samler, 1849-02-17
Døde. Kjøbenhavn: Stiftslandinspecteur, Kammerraad Hannibal Hastrup, 71 Aar; practiserende Læge F. S. Friese, 70 Aar; Viinhandler Frederik Thønnesen; Johanna Maria Frederika Reusch; Karen Marie Svendsen, 44 Aar; Charlotte Amalie Schwander, f. Fischer, 64 Aar; Marie Elisabeth Winge, f. Lorenzen; Frederikke Schrøder, f. Hansen; Professor, Dr. phill. Torkel Baden, 84 Aar; Stud. philos. Ole Christian Lundsgaard Hoppe, 22 Aar; Wincentine Hostrup Schulz, f. Prom; Ane Marie Nielsen, f. Fredstrup, 38 Aar; Jens Lyders Roed, Søn af forlængst afdøde Cand. juris Roed. – Frederiksberg: Generallieutenant Christian Ulrik Sundt, C. af D. og Dom., 83 Aar efter faa Dages Upasselighed). - Asminderød ved Fredensborg: Elisabeth Kirstine Hammer, f. Lemvigh, 54 Aar. - Strandegaards Ladeplads ved Faxo: Enkefrue C. Klaumann, f. Hammer, 85 Aar. - Kallundborg: Kjøbmand Christian Lauritz Bendix Joachim Raunholdt, 53 Aar. - Østermarie Sogn paa Bornholm: Ellen Agnete Pedersen, f. Rytter. – Bellinge Mark: Boelsmand Frederik Hansen. - Odense: Elisabeth, Dorothea Wilhelmine Jeppesen, f. Andersen, 49 Aar. - Ribe: Herredsskriver Krichauff fra Brøns, 69 Aar; Enkefrue Profesforinde A. J. Hansen, f. Tetens, 86 Aar. - Horsens, Maren Reimer, f. Jensen, 29 Aar. - Nors, Gaardeler samt priviligeret Arm- og Beenbrudslæge Niels Pedersen Kudsk. Aalborg: Birgithe Christine Nordquist, f. Møller, 52 Aar; Slagtermester Mathias Jensen Urdt, 45 Aar. - Mou, Kirstine, Lemvig, f. Pedersdatter, 69 Aar. - Aarhuus: Ane Kirstine Marie Zilian, f. Michelsen, 34 Aar; Loods Jes Bohberg Petersen, 43 Aar. Meierskers Oplærelse. Efterhaanden som Meierivæsenets særdeles Betydning almindeligere erkjendes og denne for Danmark høist vigtige Green af Landbofaget skienkes forøget Opmærksomhed, er det naturligt, at der maa vise sig en stedse voxende Trang til duelige Meierskeer. Landhuusholdningsselskabet har derfor i de sildigere Aar antaget sig nogle unge Pigers Oplærelse i Meierivæsenet og agter hermed for det første at vedblive. Flinke og anstændige Piger i og udenfor Bondestanden, hvilke ønske at oplæres til at vorde duelige Meiersker ved Selskabets Foranstaltning og paa dets Bekostning, kunne altsaa fremdeles derom melde sig hos Selskabet, som vil søge at faae dem anbragte i Tjeneste ved nogle af Landets større og bedre Meierier, Andragender herom maatte indeholde Oplysning om de Søgendes Alder og tidligere Livsstilling, samt være ledsagede af paalidelige Vidnesbyrd herom saavelsom om deres sædelige Forhold og tillige om de ere sunde og stærke. Begjeringer fra dem, der attraae at antages fra forestaaende 1ste Mai, maatte indsendes snarest muligt, under Adresse: Det Kongelige Landhuusholdningsselskab. J det første halve eller hele Aar af Læretiden, som pleier at vare 2 Aar, tjene disse Lærlinger som Malkepiger. De faae Kost og Huusly, men ingen Løn. Skulde det imidlertid vise sig, at Hensigten med deres fortsatte Oplærelse ikke tør ventes opnaaet, ville de strax vorde afskedigede. De Meieribesiddere, som maatte ønske at modtage af de her omhandlede Lærlinger i den nævnte Hensigt, bedes at underrette Selskabet herom med Opgivende af det paagjeldende Meieries Størrelse. – Efter Læretidens Udløb pleier Selskabet, forsaavidt derpaa gjøres Fordring, at tilstaae vedkommende Meierske, under hvis Veiledning bemeldte Lærlinger have modtaget tilfredsstillende Oplærelse, et Honorar af 20 Rbd. aarlig.